tartuNLP/wikipedia-smugri-20251201 huggingface dataset:
Telemeetria

Telemeetria ehk kaugmõõtmine on objekti talitlust iseloomustavate tunnussuuruste kindlaks tegemine eemalt, sealjuures ka kauge maa tagant. Telemeetriat kasutatakse näiteks mõõteandmete vastuvõtmiseks liikuvalt objektilt (lennukilt, tehiskaaslaselt), ilmaandmete saamiseks õhupallil asuvalt ilmasondilt, tervisenäitajate kaugjälgimiseks.
Mõõteandmed saadakse mõõtemuundurilt ja edastatakse elektrisignaalina, enamasti raadiolainete vahendusel, sealhulgas ka GPSi abil. Kaugmõõtekanaleid võidakse kasutada ka objektide kaugjuhtimiseks ja -kontrolliks.
Juta Ott

Juta Ott (9. november 1919 – 10. aprill 2007) oli eesti õpetaja.
Ta lõpetas Tallinna Muusikakooli.
Ta töötas algklasside õpetajana Tallinna 7. Keskkooli , hiljem õpetajana Tallinna 52. Keskkoolis ja Tallinna 3. Logopeediakoolis.
Ta on maetud Tallinna Metsakalmistule.
Isiklikku.
Tema abikaasa Roman Ott oli keemik.
90 eKr

90. aasta eKr ehk ab urbe condita DCLXIV (664).
91 eKr

91. aasta eKr ehk ab urbe condita DCLXIII (663).
101 eKr

Aasta 101 eKr ehk ab urbe condita DCLIII (653).
92 eKr

92. aasta eKr ehk ab urbe condita DCLXII (662).
93 eKr

93. aasta eKr oli 93. aasta enne meie ajaarvamist, Vana-Rooma ajaarvamise järgi "ab urbe condita" DCLXI (661).
94 eKr

94. aasta eKr ehk ab urbe condita DCLX (660).
Slavica Revalensia

Slavica Revalensia on 2014. aastal Tallinna Ülikoolis asutatud rahvusvaheline slaavi uuringutele keskenduv venekeelne teadusajakiri. Ajakiri on eelretsenseeritav ning selles on kolm rubriiki: "Uuringud ja materjalid", "Kriitika" ja "Bibliograafia". Ajakirja peatoimetaja on Grigori Utgof. Ajakiri valmib Tallinna Ülikooli humanitaarteaduste instituudi ning Tallinna Ülikooli Kirjastuse koostöös. 
Kolleegium.
Ajakirja toimetuskolleegiumisse kuulub 18 eksperti: Irina Belobrovtseva (Tallinn), Nikolai Bogomolov (Moskva), Tatjana Tsivjan (Moskva), Lazar Fleishman (Stanford), Sergei Gindin (Moskva), Aleksei Gippius (Moskva), Peter Grzybek (Graz), Dimitar Kenanov (Veliko Tarnovo), Irina Külmoja (Tartu), Georgi Levinton (Peterburi), Mihhail Lotman (Tallinn / Tartu), Nikita Ohhotin (Peterburi), Jelena Pogosjan (Edmonton), Fjodor Poljakov (Viin), Jelena Remtšukova (Moskva), Andrew Reynolds (Madison), Tatjana Skulatševa (Moskva), Michael Wachtel (Princeton).
95 eKr

95. aasta eKr ehk ab urbe condita DCLIX (659).
96 eKr

96. aasta eKr ehk ab urbe condita DCLVIII (658).
Philologia Estonica Tallinnensis

Philologia Estonica Tallinnensis on Tallinna Ülikooli humanitaarteaduste instituudi väljaanne (endise nimega Tallinna Ülikooli Eesti Keele ja Kultuuri Instituudi Toimetised).
Ajakirjas avaldatakse artikleid kõigist lingvistika ja kirjandusteaduse valdkondadest. Samuti on väljaandesse teretulnud kirjutised eesti keele ja kirjanduse õpetamise ning keelelise kommunikatsiooni alalt. Väljaande artiklid on eesti, soome ja inglise keeles.
Philologia Estonica Tallinnensise eelkäija Tallinna Ülikooli Eesti Keele ja Kultuuri Instituudi Toimetised ilmus alates 2004. aastast (esimene väljaanne ilmus Tallinna Pedagoogikaülikooli Eesti Filoloogia Osakonna Toimetiste nime all, kirjandusalased uurimused ilmusid esialgu instituudi eraldi kogumikena).
Ajakiri ilmub kord aastas oktoobris, artiklite toimetusele saatmise tähtaeg on 1. mai. Kõik artiklid läbivad pimeretsenseerimise: iga artiklit hindab anonüümselt kaks retsensenti (nii väljaande kolleegiumist kui ka väljastpoolt). Väljaande peatoimetaja on Reili Argus, tegevtoimetaja on igal numbril erinev.
Philologia Estonica Tallinnensise artiklitele on toimetiste kodulehel vaba juurdepääs. Lugejad võivad artikleid alla laadida, lugeda, kopeerida või printida ilma toimetuselt või autorilt selleks luba küsimata.
Kolleegium.
Ajakirja toimetuskolleegiumi kuuluvad Lars Gunnar Larsson (Uppsala Ülikool), Maisa Martin (Jyväskylä Ülikool), Kaili Müürisepp (Tartu Ülikool), Helle Metslang (Tartu Ülikool / Tallinna Ülikool), Meelis Mihkla (Eesti Keele Instituut), Renate Pajusalu (Tartu Ülikool), Helena Sulkala (Oulu Ülikool), Urmas Sutrop (Tartu Ülikool / Eesti Kirjandusmuuseum), Marija Vojeikova (Moskva Riiklik Ülikool), Cornelius Hasselblatt (Groningeni Ülikool), Epp Annus (Eesti Kirjandusmuuseum /Ohio State University).
97 eKr

97. aasta eKr ehk ab urbe condita DCLVII (657).
98 eKr

98. aasta eKr oli 98. aasta enne meie ajaarvamist, Vana-Rooma ajaarvamise järgi "ab urbe condita" DCLVI (656).
Eesti sõjaajaloo aastaraamat

Eesti sõjaajaloo aastaraamat on 2011. aastal asutatud ja kord aastas ilmuv eelretsenseeritav teaduskogumik, mida annavad välja Eesti sõjamuuseum – kindral Laidoneri muuseum ja Tallinna Ülikooli Kirjastus. Kogumiku sihtrühm on sõjaajalooga tegelevad õpetlased nii Eestis kui ka välismaal, ühtlasi ka laiem sõjaajaloohuviliste ring Eestis. Väljaande peatoimetaja on Toomas Hiio.
Aastaraamat ilmub vähemalt kord aastas. Kõik artiklid läbivad pimeretsenseerimise.
Eesti sõjaajaloo aastaraamatu artiklitele on väljaande kodulehel vaba juurdepääs. Lugejad võivad artikleid alla laadida, lugeda, kopeerida või välja printida ilma toimetuselt või autorilt selleks luba küsimata.
Kolleegium.
Aastaraamatu toimetuskolleegiumi kuuluvad prof. Karsten Brüggemann (Tallinna Ülikool), dr. Ago Pajur (Tartu Ülikool), dr. Oula Silvennoinen (Helsingi Ülikool), dr. Tõnu Tannberg (Tartu Ülikool), prof. emer. Seppo Zetterberg (Helsingi / Jyväskylä Ülikool).
Aleksei Stepulov

Aleksei Stepulov (5. aprill 1911 Narva – 22. jaanuar 1956 Tallinn) oli Eesti poksija. 
Ta oli Eesti meister kergekeskkaalus (kuni 147 naela ehk 66,7 kg) 1938. aastal ning sai 2. koha 1935. aastal.
Ta sai Eesti Raskejõustikumängude poksivõistlusel 19.–20. oktoobril 1935 kergekeskkaalus (kuni 147 naela ehk 66,7 kg) esikoha ja tuli mängude võitjaks.
Ta osales kergekeskkaalus (kuni 147 naela ehk 66,7 kg) ühe korra Eesti–Soome maavõistlustel (1935. aastal), kus kaotas oma kohtumise ning ühe korra Eesti–Poola maavõistlustel (märtsis 1938), kus samuti kaotas oma kohtumise. Ta osales kergekeskkaalus (kuni 147 naela ehk 66,7 kg) ühe korra Tallinna–Stockholmi linnavõistlustel poksis (25. novembril 1937), kus kohtunike vaieldava otsusega 1:2 kaotas oma kohtumise.
Ta töötas alates 1925. aastast Tallinnas kondiitrina. 
Isiklikku.
Tema poolvend oli samuti poksija Nikolai Stepulov.
Aygöl Iźrisova

Aygöl Iźrisova (baškiiri keeles Иҙрисова Айгөл Илдус ҡыҙы, vene keeles Айгуль Ильдусовна Идрисова "Aigul Ildussovna Idrissova"; sündinud 11. juulil 1995) on Baškiiria kabetaja, rahvusvaheline suurmeister. Ta on 2016. aasta naiste Euroopa meister. 2017. aasta maailmameistrivõistlustel Tallinnas saavutas ta kolmanda koha. Välkkabes on ta kahekordne maailmameister (2012 ja 2016), samuti on ta tulnud juunioride maailmameistriks (2013) ja Euroopa meistriks (2014).
Burnette'i kabeli tulistamine

Burnette'i kabeli tulistamine leidis aset 24. septembril 2017 Antiochis Tennessees (Greater Nashville'i piirkonna osa), kui relvastatud mees avas Burnette Chapel Church of Christ kabelis tule, tappes ühe ja vigastades seitset inimest. Hilisemad uuringud tegid kindlaks, et ründaja oli Emanuel Kidega Samson.
Tulistamine.
Politsei andmetel kandis Emanuel endaga kaasas kahte relva ning pärast väljas viibiva naise surnuks tulistamist sisenes kirikusse tagaukse kaudu. Seejärel kõndis ta vaikselt läbi kiriku ja tulistas veel kuut inimest. Tol hetkel astus Emanuelile vastu uksehoidja Robert Engle (22-aastane), kes teda selle relvaga lõi. Järgneva võitluse ajal tulistas Samson kogemata ennast rindkerre. Engle jooksis oma autosse, et võtta sealt relv, ja suunas selle haavatud Samsoni pihta, kuni saabus politsei, kes hiljem kirjeldas Englet kui kangelast. Tulistamise ajal oli koguduses ligikaudu 50 vallaelanikku ning teenistus lõppes kell 11.15 hommikul. 
Ohvrid.
Tulevahetuses sai vigastada kuus (vanuses 60–83 eluaastat) ja surma üks inimene (39-aastane Melanie Smith).
Kahtlusalune.
Metropolitan Nashville'i politseiamet tuvastas kahtlusaluse Emanuel Kidega Samsoni väga ruttu. Tegemist oli 25-aastase Sudaani kodanikuga, kes elas seaduslikult Ameerika Ühendriikides. Samsonil oli kaasas kaks käsirelva ja ta kandis rünnaku ajal suusamaski. Hiljem süüdistati Emanueli esimese astme mõrvas. Ta pidi ilmuma Davidsoni maakonna üldsessioonide kohtusse 27. septembril 2017 ja teda hoitakse maakoha vanglas ilma võlakirjata. Tal oli sõidukis väidetavalt veel relvi. 6. oktoobril teatati, et selle kuu esialgne kohtuistung lükatakse sama kuu teise poolde. 
Järelkaja ja reaktsioonid.
Nashville'i linnapea Megan Barry ütles: "See on meie linna jaoks kohutav tragöödia. Minu süda valutab nii surnu pere, sõprade kui ka haavatud ohvrite ja nende lähedaste pärast."
Tennessee kuberner Bill Haslam ütles, et ta "palvetas ohvrite eest ja pühendub Antioika kogukonna toetamisele selle tragöödia järel". 
FBI on algatanud tsiviilõigusliku uurimise.
Bayer (aadlisuguvõsa)

Bayer, varem "Beyer" oli Vestfaalist pärit Liivimaa aadlisuguvõsa.
Ajalugu.
Pärit Vestfaalist. Suguvõsaliin algab Riia Suure Gildi oldermanni ja kaupmehe Andreas Beyeriga (suri 1692). Tema pojapoeg Andreas Bernhard von Bayer (1709−1753) omandas 1740. aastal Püha Rooma keisrilt aadlitiitli (rüütel). 1747. aastal võeti ta Liivimaa rüütelkonna matriklisse. Suguvõsa kustus meesliinis 1811. aastal.
Drabeši mõis

Drabeši mõis (saksa keeles "Drobbusch") oli rüütlimõis Liivimaal Võnnu kreisis Āraiši kihelkonnas. Tänapäevase haldusjaotuse järgi asub mõisasüda Lätis Amata piirkonnas Drabeši vallas Drabešis.
Ieriķi mõis

Ieriķi mõis (saksa keeles "Ramotzky", varem "Erichshof", läti keeles "Ieriķu muiža") oli rüütlimõis Liivimaal Võnnu kreisis Āraiši kihelkonnas.
Mõisa nimest.
Mõisa lätikeelne nimi on tulenenud Erich Johnsoni järgi, kes valdas mõisa XVII sajandil.
Inti mõis

Inti mõis (saksa keeles "Inte", läti keeles "Intes muiža") oli riigimõis Liivimaal Võnnu kreisis Āraiši kihelkonnas.
Katrinmuiža mõis

Katrinmuiža mõis (saksa keeles "Katharinenberg") oli poolmõis Liivimaal Võnnu kreisis Āraiši kihelkonnas.
Rāmuļi mõis

Rāmuļi mõis (saksa keeles "Ramelshof", läti keeles "Rāmuļu muiža") oli rüütlimõis Liivimaal Võnnu kreisis Āraiši kihelkonnas.
Rucka mõis

Rucka mõis (saksa keeles "Rutzky", läti keeles "Ruckas muiža") oli rüütlimõis Liivimaal Võnnu kreisis Āraiši kihelkonnas. Mõisasüda asus Võnnu kihelkonna territooriumil, kuid mõisa loeti kuuluvaks Āraiši kihelkonda. Cēsises aadressidel Muižas iela 5 ja Piebalgas iela 19 asuv mõisasüda, sealhulgas elumaja, mõisavalitseja maja ja park, on kohaliku kaitse all olevad muinsusmälestised.
Rencēni mõis (Āraiši kihelkond)

Rencēni mõis (saksa keeles "Lubbert-Renzen", läti keeles "Rencēnu muiža") oli rüütlimõis Liivimaal Võnnu kreisis Āraiši kihelkonnas.
Spāre mõis

Spāre mõis (saksa keeles "Sparenhof", läti keeles "Spāres muiža") oli rüütlimõis Liivimaal Võnnu kreisis Āraiši kihelkonnas.
Andreas Georg von Bayer

Andreas Georg von Bayer (29. november (vkj) 1738 Riia − 30. november 1811 (vkj) Riia) oli Liivimaa põllumees ja mõisaomanik.
Elulugu.
Ta sündis Liivimaa peaökonoomiadirektori Andreas Bernhard von Bayeri (1709−1753) ja tema abikaasa Anna Elisabeth von der Pahleni (1709−1764) vanema pojana. Astus Holsteini sõjaväeteenistusse, kus tõusis kapteniks. Seejärel asus tsiviilteenistusse ja sai Holsteini kammerhärraks. Asehalduskorra ajal oli Riia kreisi aadlimarssal. 1800. aastal valiti ta Liivimaa Üldkasuliku ja Ökonoomilise Sotsieteedi tegevliikmeks. Tema surmaga kustus Bayeri suguvõsa meesliin.
Kadarik (perekonnanimi)

Kadarik on eesti perekonnanimi.
Nimede eestistamisel määrati Kadarik uueks perekonnanimeks isikutele, kelle perekonnanimi oli Bullis, Freimann, Köniksmann, Kotshanov, Kruuse, Kukmann ja Liesment. Valter-Gerhard Kadariku palvel kanti Kadarik perekonnanimede kaitseregistrisse nr. 343 all (Siseministeeriumi teadaanne 29. jaanuarist 1938).
1. jaanuaril 2017 oli Eestis perekonnanimi Kadarik 83 mehel ja 89 naisel.
Grostona mõis

Grostona mõis (saksa keeles "Großdohn", läti keeles "Grostonas muiža") oli riigimõis Liivimaal Võnnu kreisis Bērzaune kihelkonnas. Tänapäevase haldusjaotuse järgi asub mõisasüda Lätis Madona piirkonnas Grostona vallas.
Lautere mõis

Lautere mõis (saksa keeles "Lauternsee", läti keeles "Lautera muiža") oli rüütlimõis Liivimaal Võnnu kreisis Bērzaune kihelkonnas. Tänapäevase haldusjaotuse järgi asub mõisasüda Lätis Madona piirkonnas Bērzaune vallas.
Zelgauska mõis

Zelgauska mõis (saksa keeles "Selgowsky", läti keeles "Zelgauskas muiža") oli rüütlimõis Liivimaal Võnnu kreisis Bērzaune kihelkonnas. Tänapäevase haldusjaotuse järgi asub mõisasüda Lätis Madona piirkonnas Arona vallas.
Bērzaune mõis

Bērzaune mõis (saksa keeles "Schloß Bersohn") oli rüütlimõis Liivimaal Võnnu kreisis Bērzaune kihelkonnas.
Kaldver

Kaldver on eesti perekonnanimi.
Nimede eestistamisel määrati Kaldver uueks perekonnanimeks isikutele, kelle varasem perekonnanimi oli Goldberg, Gornoi, Kelvets, Kelvetz, Kõllvetz, Koltberg, Kõlvets, Koltberg, Torro ja Toru. Aleksander Kaldveri palvel kanti Kaldver perekonnanimede kaitseregistrisse nr. 405 all (Siseministeeriumi teadaanne 29. maist 1940).
1. jaanuaril 2017 sellise perekonnanimega inimesi Eestis ei ela või on neid vähem kui 5.
Devēne mõis

Devēne mõis (saksa keeles "Dewen", läti keeles "Devēnes muiža") oli rüütlimõis Liivimaal Võnnu kreisis Vestiena kihelkonnas. Tänapäeval asb mõisasüda Lätis Madona piirkonnas Vestiena vallas.
Viesiena mõis

Viesiena mõis (saksa keeles "Fehsen") oli rüütlimõis Liivimaal Võnnu kreisis Vestiena kihelkonnas.
Vecpiebalga mõis

Vecpiebalga mõis, ka Vana-Pebalgi mõis (saksa keeles "Schloß Alt-Pebalg") ka Slaatava, oli rüütlimõis (fideikomiss) Liivimaal Võnnu kreisis Vecpiebalga kihelkonnas. Tänapäevase haldusjaotuse järgi asub Lätis Vecpiebalga piirkonnas Ineši vallas Inešis.
Veļķi mõis

Veļķi mõis (saksa keeles "Hohenbergen") oli rüütlimõis (fideikomiss) Liivimaal Võnnu kreisis Vecpiebalga kihelkonnas.
Vāckalni mõis

Vāckalni mõis (saksa keeles "Teutschenbergen") oli rüütlimõis (fideikomiss), hiljem Cirsti kõrvalmõis Liivimaal Võnnu kreisis Vecpiebalga kihelkonnas.
Leimaņi mõis

Leimaņi mõis (saksa keeles "Nervensberg") oli rüütlimõis Liivimaal Võnnu kreisis Vecpiebalga kihelkonnas.
Grotūži mõis

Grotūži mõis (saksa keeles "Grothusenhof") oli rüütlimõis Liivimaal Võnnu kreisis Vecpiebalga kihelkonnas.
Varia.
Mõisas on sündinud hüdrograafiadepartemangu direktor viitseadmiral Mihhail (Michael) von Reinecke (1801−1859).
Gatarta mõis

Gatarta mõis (saksa keeles "Gotthardsberg", läti keeles "Gatartas muiža") oli rüütlimõis Liivimaal Võnnu kreisis Drusti kihelkonnas. Tänapäevase haldusjaotuse järgi asub mõisasüda Lätis Smiltene piirkonnas Drusti vallas Gatarta külas.
Vecdrusti mõis

Vecdrusti mõis, varem Drusti mõis (saksa keeles "Alt-Drostenhof", varem "Drostenhof", läti keeles "Vecdrustu muiža", varem "Drustu muiža") oli rüütlimõis Liivimaal Võnnu kreisis Drusti kihelkonnas. Nüüdisaegse haldusjaotuse järgi jääb mõisakompleks Rauna piirkonnas Drusti valla Drusti külla.
Mõisa peahoone ehitati 1787. Selle omanikeks on olnud Hagemeisterid, teiste seas ka Heinrich Hagemeister.
Auļukalnsi mõis

Auļukalnsi mõis (saksa keeles "Aulenberg", läti keeles "Auļukalna muiža") oli rüütlimõis Liivimaal Võnnu kreisis Drusti kihelkonnas. Tänapäeval asub Lätis Rauna piirkonnas Drusti vallas.
Briņģi mõis (Drusti kihelkond)

 
Briņģi mõis (saksa keeles "Brinkenhof") oli rüütlimõis Liivimaal Võnnu kreisis Drusti kihelkonnas.
Keskmäne Suujärv

Keskmäne Suujärv on 1,7 ha suurune düstroofne järv Meenikunnu rabas Räpina vallas Põlvamaal. Järv on osa Meenikunno looduskaitsealast.
Gorodskoi golova

Gorodskoi golova (vene keeles городской голова, 'linna pea') oli valitav ametikohtVenemaa Keisririigis, linna ühiskondliku juhtimise pea. 
"Gorodskoi golova" ametikoht asutati 1767. aastal Katariina II valitsemise ajal. 1775. aastal välja antud õigusakti alusel valiti "gorodskoi golova" kolmeks aastaks. 1862. aastal välja antud määruse alusel valiti "gorodskoi golova" neljaks aastaks ja valitu kinnitas keiser. 
1892. aastal välja antud õigusakti alusel oli linna ühiskondliku juhtimise tähtsaimaks organiks linnaduuma. Linna täidesaatev organ oli linnavalitsus (городская управа). Linnavalitsust juhtis esimehe rollis "gorodskoi golova". 1892. aasta määruse järgi nimetas Peterburis ja Moskvas "gorodskoi golova" siseministri esildise alusel keiser (varem valiti linnaduuma poolt). Ülejäänud Venemaa linnades jätkus "gorodskoi golova" valimine, nagu see toimus varem.
"Gorodskoi golova" oli ametkondlikult alluv kindralkubernerile.
"Gorodskoi golova" ametikoht kaotati koos linnaduuma institutsiooni kaotamisega mõni kuu pärast bolševike võimuletulekut. Viimane Venemaa pealinna "gorodskoi golova" oli Mihhail Kalinin, kes sai selle ameti 30. novembril 1917 Petrogradi Linnaduuma otsusel. 1918. augustis andis Petrogradi Tööliste ja Soldatite Saadikute Nõukogu välja dekreedi, millega kaotati nii "gorodskoi golova" ametikoht kui ka Petrogradi Linnaduuma.
Ametikoht tänapäeval.
1997. aastal ilmus Ukraina õigusaktidesse mõiste "gorodskoi golova" (ukraina keeles міський голова). See on ametiisik, kes juhib linna volikogu.
Venemaa Föderatsioonis kasutatakse seda ametinimetust harva: on teada, et meeri tähenduses kasutatakse sellist ametinimetust Kaluga linnas ("gorodskoi golova" juhib seal Kaluga linnavalitsust).
Union Cycliste Internationale

Union Cycliste Internationale (Rahvusvaheline Jalgratturite Liit; UCI) on maailma jalgrattaspordi juht ja korraldab rahvusvahelisi võistlusi jalgrattasõidus.
UCI peakontor asub Aigles Šveitsis. UCI annab sõitjatele võistluslube ja rakendab distsiplinaarreegleid, näiteks dopingu kasutamise küsimustes. UCI juhib ka võistluste liigitamist ja punktide hindamise süsteemi mitmesugustes jalgrattasõitudes, sealhulgas maantee- ja trekisõitudel, BMX-il, nii meeste kui ka naiste, amatööride ja kutseliste ratturite võistlustel. Samuti jälgib liit maailmameistrivõistlusi.
Union Européenne de Cyclisme

Union Européenne de Cyclisme (lühend: UEC, eesti keeles: Euroopa jalgrattasõidu liit) on Euroopa riiklike jalgrattasõidu organisatsioonide konföderatsioon. Cycliste Internationale riiklikud liidud moodustavad konföderatsioonid kontinentide järgi.
Euroopa jalgrattasõidu meistrivõistlused.
Föderatsioon organiseerib kõiki Euroopa jalgrattasõidu meistrivõistlusi (nagu Euroopa maastikurataste meistrivõistlused ja Euroopa maanteejalgratta meistrivõistlused) kõikidel aladel, sealhulgas maastikusõit, maanteesõit, murdmaasõit, BMX, mägirattasõit ja siseruumide sõit. Liit annab Euroopa meistritele auhinnaks UEC European Championi trikoopluusi.
Sõja tagajärjed

„Sõja tagajärjed“ on Peter Paul Rubensi (1577–1640) teos.
Medusa (Rubens)

"Medusa" on itaalia kunstniku Peter Paul Rubensi (1577–1640) maal, mis kujutab antiikmütoloogia tegelase Medusa maharaiutud pead. See on loodud 1618. aasta paiku vähemalt kahes versioonis. Tänapäeval asub selle üks versioon Austrias, Viini kunstiajaloo muuseumis (Kunsthistorisches Museum), teine versioon või koopia aga Moraavia galeriis Brnos, Tšehhi Vabariigis. Maalil kujutatud madude autoriks on peetud Frans Snydersit.
Enne Rubensit polnud Medusa varauusaegses kunstis kuigi sage motiiv, selle kujutamisega paistsid silma Leonardo da Vinci ja Caravaggio. Da Vinci kaks Medusa versiooni on kadunud, kuid Caravaggiost erineb Rubensi maal tugevalt nii motiivivalikult (Caravaggio kujutab Medusa surmahetke) kui ka kompositsioonilt.
Maali keskne figuur on keskteljest veidi paremale jääv Medusa koolnukahvatu nägu, millel peegelduvad ehmatus ja hirm. Maod, kes antiikmütoloogia järgi olid ta juusteks, on osalt Medusa peast eraldunud, ühtlasi paistab punasteks madudeks muunduvat ka ta veri, mis voolab välja kaelast. Teose heledal esiplaanil on ka ämblikud, skorpionid ja sisalik (või salamander). Tumedale tagaplaanile jääb rustikaalne maastik mäenõlva ja veekoguga.
Hollandi 17. sajandi luuletaja ja riigimees Constantijn Huygens kirjeldas muljet, mille Amsterdamis nähtud "Medusa" talle jättis, järgnevalt: "Näib, nagu kerkiks Rubensi paljudest maalidest mu vaimusilma ette alati ükssama... See kujutab Medusa maharaiutud pead, mida ümbritsevad ta juustest väljailmuvad maod. Maalil on ta kujutanud imepäraselt kaunist naist, kes on endiselt ligitõmbav, kuid tekitab ka õõva, kuna just on saabunud surm ning õelad maod ripuvad ta meelekohtadel, säherduse kirjeldamatu läbimõeldusega, et vaatajat haarab äkitselt õud, kuna pilt on ühtaegu elav ja kaunis."
Punane terror (täpsustus)

Punane terror oli massiliste vahistamiste ja hukkamiste kampaania Nõukogude Venemaal 1918–1922.
Punane terror võib viidata ka
Johannes Rebane

Johannes Rebane (17. juuli 1923 Mäeselja, Kavilda vald – 5. september 2006) oli eesti näitleja, kes tegi ka lavastusi.
Ta õppis aastatel 1941–1944 Tallinna 12. gümnaasiumis. 1949. aastal lõpetas ta Eesti NSV Riikliku Teatriinstituudi.
Aastatel 1942–1944 töötas ta Draamateatri nukuteatris, 1944–1946 Eesti NSV Riiklikus Noorsooteatris, 1948–1951 Lõuna-Eesti Teatris ja 1952–1956 Ugalas. Aastatel 1956–1991 töötas ta Eesti Draamateatris. Ta on esinenud Eesti Televisiooni ja Eest Raadio rahvaloomingusaateis (sealhulgas teatrimälestustega).
Johannes Rebane suri 5. septembril 2006 ja ta maeti 8. septembril 2006 Metsakalmistule.
Isiklikku.
Ta oli aastast 1957 abielus näitleja Leili Bluumeriga (1928–2004).
Persekivi

Persekivi on eesti perekonnanimi.
Nimede eestistamisel määrati Persekivi-nimelistele isikutele uueks perekonnanimeks Kivila ja Palm.
1. jaanuari seisuga 2017 Eestis sellise perekonnanimega inimesi Eestis ei ela või on neid vähem kui viis.
Persekivi on ka Pärsikivi varasem nimi.
Tomahook

Tomahook (inglise keeles "tomahawk") on Põhja-Ameerika indiaanlaste kerge käsirelv sõjakirves. 
Tomahoogi vars on tavaliselt umbes 60 cm pikk ja traditsiooniliselt valmistatud hikkori-, saare- või vahtrapuidust.
Algselt oli tomahook kaheteraline kivikirves, 18. sajandi alguses valgeilt kaubitsejailt saadud üheteraline metallkirves, mille põhi oli kujundatud piibupeaks, kirve varres oli suitsukanal. 
Rahu sõlmimisel maeti tomahook pidulikult maha (sellest ütlus "sõjakirves maeti maha").
Sõna "tomahook" tuleneb väljasurnud pouhatani keele sõnast" tamahaac", mis on tuletatud ürgalgonkinikeelsest sõnajuurest "temah-" ('tööriistaga lõikama').
Terror (ansambel)

Terror on viieliikmeline "hardcore punk"'i stiili bänd Ameerika Ühendriikides. Bänd asutati 2002. aastal
Ajalugu.
Nende teist stuudioalbumit "One with the Underdogs" osteti üle 40 000 eksemplari. Bänd on tuuritanud läbi Euroopa, Austraalia, Uus-Meremaa, Jaapani, Korea, Mehhiko ja Lõuna-Ameerika. Nende kolmas album "Always the Hard Way" jõudis 10. kohale Billboardi Heatseekersi edetabelis ning 19. kohale edetabelis "Top Independent Records".
Enne Terrorit laulis Scott Vogel bändides Slugfest ja Despair ning Buffalos 1990. aastate keskel tegutsenud "metalcore"-ansamblis Buried Alive. Trummar Nick Jett ja endine kitarrist Todd Jones olid varem "hardcore"-bändi Carry On (kelle plaadid ilmusid plaadifirmade Bridge Nine ja Teamwork Records kaudu) liikmed. Virginia osariigis asuvast Richmondist pärit David Wood oli oma kodulinnas tuntud "hardcore"- bändi Down to Nothing vokalist. Carl Schwartz, kes oli varem kaasa teinud ansamblis Sworn Vengeance, salvestas suurema osa albumi "Always the Hard Way" materjalist, enne kui ta lõplikult Terrorist lahkus, et pühenduda oma teisele projektile "First Blood".
Regionaalhaigla Grand Man / Grand Lady

Regionaalhaigla Grand Man / Grand Lady on Põhja-Eesti Regionaalhaigla elutööpreemia arstidele silmapaistva tegevuse ning suurte teenete eest arstiabi edendamisel Eestis. 2003. aastast antav tiitel on tunnustus pika, viljaka ja tänuväärse töö eest.
Baižkalni mõis

Baižkalni mõis (saksa keeles "Friedrichshof", läti keeles "Baižkalna muiža") oli rüütlimõis Liivimaal Võnnu kreisis Rauna kihelkonnas. Tänapäeval asub mõisasüda Lätis Rauna piirkonnas Rauna vallas.
Paberivabrik.
Mõisale kuulus väike paberivabrik ("Papierfabrik"), mis asus mõisasüdamest kaugemal loodes. 1860. aastal oli see üks kolmest Võnnu kreisi vabrikust ja seal töötas kuus töölist.
Branti mõis

Branti mõis (saksa keeles "Horstenhof", läti keeles "Brantu muiža") oli rüütlimõis Liivimaal Võnnu kreisis Rauna kihelkonnas. Tänapäeval asub Lätis Smiltene piirkonnas Branti vallas Branti külas.
Ajalugu.
Mõis tänapäeval.
Veel mõni aeg tagasi asus mõisa renoveeritud peahoones Branti algkool ("Brantu pamatskola"), kuid praegu on see suletud ja häärber seisab kasutuseta.
Mõisaansambel.
Häärber on XIX sajandi algusest pärit ühekorruseline hoone, mida liigendab keskne sammasportikus. Tagafassaadi ilmestab klaasveranda. Häärber on arhitektuurimälestisena muinsuskaitse all.
Suuremalt jaolt maakivist majandushooned asuvad peahoone taga. Mõisasüdamest eemal järve kaldal on kaks sarnast maakivist ja tellistest ehitatud laudahoonet.
Launkalne mõis

Launkalne mõis (saksa keeles "Launekaln", läti keeles "Launkalna muiža") oli rüütlimõis Liivimaal Võnnu kreisis Rauna kihelkonnas.
Mārsnēni mõis

Mārsnēni mõis (saksa keeles "Marzenhof", läti keeles "Mārsnēnu muiža") oli riigimõis Liivimaal Võnnu kreisis Rauna kihelkonnas.
Rauna mõis

Rauna mõis (saksa keeles "Schloß Ronneburg", läti keeles "Raunas muiža") oli rüütlimõis Liivimaal Võnnu kreisis Rauna kihelkonnas.
Roze mõis

Roze mõis (saksa keeles "Lubar") oli rüütlimõis Liivimaal Võnnu kreisis Rauna kihelkonnas.
Starti mõis

Starti mõis (saksa keeles "Stürzenhof", läti keeles Startu muiža) oli riigimõis Liivimaal Võnnu kreisis Rauna kihelkonnas.
Veselauska mõis

Veselauska mõis, tänapäeval Veselava (saksa keeles "Wesselshof", läti keeles "Veselavas muiža"), oli rüütlimõis Liivimaal Võnnu kreisis Rauna kihelkonnas. Tänapäevase haldusjaotuse järgi asub see Priekuļi piirkonna Veselava vallas Veselava külas.
Mõisaansambel.
Mõisa peahoones tegutsevad tänapäeval vallamaja ja kohalik postkontor, seal asuvad ka Veselava rahvamaja ruumid. Hoone on riikliku kaitse all olev arhitektuurimälestis.
4 Song Demo

4 Song Demo on bändi Terror esimene demo album, mis ilmus 2002. aastal. Bänd andis plaadi välja iseseisvalt, ilma plaadifirma abita.
Kallasma

Kallasma on eesti perekonnanimi.
Nimede eestistamisel määrati Kallasma uueks perekonnanimeks isikutele, kelle varasem perekonnanimi oli Grünberg, Kaamann, Kalts, Kanasilm, Kanasilm ja Simberg. Juhan Kallasma palvel kanti Kallasma perekonnanimede kaitseregistrisse nr. 300 all (Siseministeeriumi teadaanne 12. jaanuarist 1937).
1. jaanuaril 2021 oli sellise perekonnanimega inimesi Eestis vähem kui viis.
August Vilbert

August Eduard Vilbert (15. november 1903 Läänemaa – 3. juuni 1938 Tallinn) oli Eesti motosportlane. 
Pärast gümnaasiumi lõpetamist õppis ta aastatel 1927–1929 Taanis autoasjandust. Töötas aastatel 1921–1927 ja a-st 1930 kindlustusaktsiaseltsis Eesti Lloyd ning aastatel 1929–1930 firma Puhk &amp; Pojad autoosakonnas.
Motosporti hakkas ta harrastama 1929. aastal. Võistlema hakkas ta 1934. aastal ja tuli Riias esikohale. Samuti tuli ta aastatel 1934–1935 Tallinnas rahvusvahelistel hipodroomisõitudel esikohale ja pälvis Eesti meistri tiitli. 1934. aastal võitis ta ka Eesti Suursõidus esikoha. Samal aastal sai ta võidusõidus külgvankritega 1000 cm3 mootorrataste 1 km võistlusmaal turismimasinate grupis tagajärje – 117,3 km/h, mis oli kuni tema surmani Eesti rekord. 
Kadaka külas 2. juunil 1938 toimunud liiklusõnnetuses saadud vigastuste tagajärjel suri ta 3. juunil Tallinnas ja maeti 5. juunil Tallinna Kalamaja kalmistule.
Mälestuse jäädvustamine.
Tema surma-aastal 1938 autasustati Eesti suursõidu kiireimat juuniori esimest korda Vilberti rändkarikaga.
Kalmar (perekonnanimi)

Kalmar on eesti perekonnanimi.
Nimede eestistamisel määrati Kalmar uueks perekonnanimeks isikutele, kelle varasem perekonnanimi oli Aleks, Kalmberg, Koschemjakin, Koschemjäkin, Kösemahkin ja Kozhemjakin. Edgar-Emanuel Kalmari palvel kanti Kalmar perekonnanimede kaitseregistrisse nr. 389 all (Siseministeeriumi teadaanne 19. augustist 1939).
2017. aasta 1. jaanuari seisuga on perekonnanimi Kalmar Eestis 5 mehel ja alla viiel naisel.
Kalmet

Kalmet on eesti perekonnanimi.
Nimede eestistamisel määrati Kalmet uueks perekonnanimeks isikutele, kelle varasem perekonnanimi oli Ehrenbusch, Glück, Hansson, Jaanson, Jürgenson, Käermann, Kaffer, Kalbach, Kalmberg, Kalms, Kals, Kalsberg, Kalsbert, Kantsler, Karbach, Karelson, Karlsberg, Kärman, Kärtmann, Kellmann, Kirikmann, Klaussen, Kleeberg, Klooren, Kloren, Kollberg, Korn, Kraanvelt, Kranvelt, Krimann, Krivan, Kuhlbach, Kuurmann, Martinson, Nesselberg, Palberg, Pärman, Permann, Pürgen, Schvarzberg, Tompert, Traus, Tubbernik, Unt, Veihvald. Leo Kalmeti palvel kanti Kalmet perekonnanimede kaitseregistrisse nr. 302 all (Siseministeeriumi teadaanne 12. jaanuarist 1937).
2020. aasta 1. jaanuari seisuga on perekonnanimi Kalmet Eestis 89 mehel ja 99 naisel.
Kalmeti

Kalmeti on eesti perekonnanimi.
Nimede eestistamisel määrati Kalmeti uueks perekonnanimeks isikutele, kelle varasem perekonnanimi oli Beläjev. Nikolai Kalmeti palvel kanti Kalmeti perekonnanimede kaitseregistrisse nr. 303 all (Siseministeeriumi teadaanne 12. jaanuarist 1937).
1. jaanuaril 2017 sellise perekonnanimega inimesi Eestis ei ela või on neid vähem kui 5.
Hingamiselundkond

Hingamiselundkond on spetsiifilistest elunditest ja struktuuridest koosnev elundkond, mida loomorganismid (sh inimesed) kasutavad gaasivahetuseks.
Hingamiselundkonna anatoomia ja füsioloogia on väga erinevad sõltuvalt organismi suurusest ja keskkonnast.
Gaasivahetus toimub kopsudes miljonites väikestes õhutaskutes ehk sopistes, mida nimetatakse imetajatel ja roomajatel kopsualveoolideks. Nendel mikroskoopilistel õhukottidel on väga hea verevarustus, mille tõttu õhk on tihedas kontaktis verega. Õhupakid suhtlevad väliskeskkonnaga hingamisteede kaudu. Nendest on suurim hingetoru, mis asub rindkere keskel kahe peamise bronhi vahel. Viimased sisenevad kopsudesse, kus nad hargnevad järk-järgult kitsamateks sekundaarseteks ja tertsiaarseteks bronhideks, mis jagunevad omakorda arvukateks väiksemateks kopsutorudeks ehk bronhioolideks.
Veeloomadel on hingamiselunditeks enamasti lõpused, mis on veeselgroogsetel loomadel (nt kaladel) liigendunud rohketeks verekapillaariderikasteks liistakuteks (eripind on nii suurem). Liistakute abil toimub gaasivahetus lõpuseid läbiva vere ja vee vahel. Paljudel mikroskoopilistel veeorganismidel (samuti mõnedel suurematel inaktiivsetel veeloomadel) lõpused puuduvad ning hingamine toimub kogu kehapinnaga.
Muudel loomadel, näiteks putukatel, on hingamiselundkonnad väga lihtsate anatoomiliste omadustega. Kahepaiksetel on ka nahal gaasivahetuses väga oluline osa.
Ristilt mahavõtmine (Rubens, 1600–1602)

Ristilt mahavõtmine on flaami maalikunstnik Peter Paul Rubensi (1577–1640) 1601. või 1602. aastal maalitud teos.
Vaata ka.
Kunstniku teiste samanimeliste teoste kohta vaata artiklit Ristilt mahavõtmine.
Kalve

Kalve on eesti perekonnanimi.
Nimede eestistamisel määrati Kalve uueks perekonnanimeks isikutele, kelle varasem perekonnanimi oli Kimmel, Kosenkranius, Kreideberg ja Mädasson. Erik-Eugen Kalve palvel kanti Kalve perekonnanimede kaitseregistrisse nr. 230 all (Siseministeeriumi teadaanne 18. maist 1936).
2017. aasta 1. jaanuari seisuga on perekonnanimi Kalve Eestis 31 mehel ja 35 naisel.
Kalvi (perekonnanimi)

Kalvi on eesti perekonnanimi.
Nimede eestistamisel määrati Kalvi perekonnanimeks isikutele, kelle senine perekonnanimi oli Kreemann, Midt, Sattik, Shmidt, Sieber ja Sternhof. Ferdinand Kalvi palvel kanti Kalvi perekonnanimede kaitseregistrisse nr. 143 all (Siseministeeriumi teadaanne 4. septembrist 1935).
2021. aasta 1. jaanuari seisuga oli perekonnanimi Kalvi Eestis 21 mehel ja 22 naisel.
Ristilt mahavõtmine (Rubens, 1612–1614)

Ristilt mahavõtmine on flaami maalikunstnik Peter Paul Rubensi (1577–1640) teos.
Antwerpeni Jumalaema katedraalis asuva triptühhoni keskpartiil asuv teos valmis ajavahemikus 1612–1614.
Vaata ka.
Kunstniku teiste samanimeliste teoste kohta vaata artiklit Ristilt mahavõtmine.
Eesti Loodusuurijate Seltsi Koondis Eksiilis

Eesti Loodusuurijate Seltsi Koondis Eksiilis (saksa keeles "Der Ausschuss der Naturforschergesellschaft zu Tartu, im Exil"; inglise keeles "Cooperative of the Naturalist Society of Tartu") oli Rootsis tegutsenud eesti teaduslik ühing.
Koondis asutati 1953. aastal Eesti Loodusuurijate Seltsi töö jätkamiseks, ühtlasi ka seltsi 100-aastase juubeli tähistamiseks. Moodustati tegev toimkond järgmises koosseisus: Hugo Kaho, Edgar Kant, Armin Öpik, Leonhard Tiganik, Elmar Emil Leppik, Hans Kauri, Edmund Bölau, Kuno Thomasson. 14. novembril 1960 valiti Hugo Kaho koondise auliikmeks.
Aastail 1957–1963 andis koondis Lundis Hans Kauri toimetusel välja kolm köidet peamiselt saksakeelse sisuga aastaraamatut (Annales Societatis Tartuensis ad res Naturae Investigandas Constitutae. Series nova in exsilio condita).
Ernest J. Dawley

Ernest Joseph Dawley VR I/2 (17. veebruar 1886 Antigo, Wisconsin – 8. september 1973 Fort Ord, California) oli Ameerika Ühendriikide sõjaväelane (kindralmajor, 1941 ja 1948).
Ta osales Esimeses ja Teises maailmasõjas, 1941–1942 oli ta 40. jalaväediviisi ja 1942–1943 VI korpuse ülem. 
Vabadussõjas osales ta Eesti läbirääkimistel Landeswehriga ja ta oli üks kaheksast esimesest Vabadusristi kavalerist (VR I/2, 2. augustil 1919).
Kallak (perekonnanimi)

Kallak on eesti perekonnanimi.
Nimede eestistamisel määrati Kallak uueks perekonnanimeks isikutele, kelle varasem perekonnanimi oli Kuhlberg, Kuulberg ja Ventsel. Johannes Kallaku palvel kanti Kallak perekonnanimede kaitseregistrisse nr. 73 all (Siseministeeriumi teadaanne 26. aprillist 1935).
2017. aasta 1. jaanuari seisuga on perekonnanimi Kallak Eestis 12 mehel ja 16 naisel.
Gradonatšalstvo

Gradonatšalstvo (vene keeles градоначальство, 'linna ülemuskond') oli administratiiv-territoriaalne üksus Venemaa Keisririigis.
Gradonatšalstvoid hakati moodustama 19. sajandi alguses Venemaa üksikutes kohtades, mis omandasid keisririigi jaoks erilise tähtsuse kas geograafilise asendi tõttu või mõnel muul põhjusel. Nad koosnesid linnast ja selle lähiümbrusest. Gradonatšalstvod allusid vahetult siseministrile. Esimesed gradonatšalstvod olid 1802. aastal moodustatud Musta mere äärsed Odessa, Feodossija ja Taganrog.
Gradonatšalstvo eesotsas oli keisri määratud gradonatšalnik.
Gradonatšalstvod kaotati 1917. aastal pärast Veebruarirevolutsiooni.
Cheb i Sabbah

Cheb i Sabbah (7. august 1947 – 6. november 2013) oli DJ ja produtsent, keda tunti kui Aasia, Araabia ja Aafrika muusika kokkumiksijat. 
Sabbah oli pooleldi juudi ja pooleldi berberi päritolu. Ta sündis Alžeerias ja kasvas üles muusikute perekonnas. Kui Sabbah oli teismeline, kolis ta Pariisi. Aastal 1964 alustas ta tööd Ameerika Ühendriikide soulmuusika DJ-na. 
Aastal 1964 asus ta San Franciscosse lootuses edendada oma DJ-karjääri. 1989 hakkaski ta kasutama esinejanime Cheb i Sabbah, mis tähendab tõlkes 'hommiku noorus'. Sabbah on koostöös plaadifirmaga Six Degrees Records andnud välja seitse plaati. Tema kontserdid sisaldasid "live"-muusikuid, tantsijaid ja suuri projekteeritud visuaale, mis toetasid ning elavdasid tema elektroonilist muusikat. 
Sabbah oli nomineeritud 2006. aasta BBC muusikaauhindade BBC Award for World Music valimisel auhinnale kategoorias "Club Global". Tema laulu "Toura Toura: Nav Deep Remix" võis kuulda Fifa 08 ja Cricket 07 heliribal. 
Sabbah sai neljanda staadiumi maovähi diagnoosi 2011. aasta mais. Ta suri 6. novembril 2013 San Franciscos.
Muusikavormide loend

"Siin on loetletud muusikavorme."
Muusikavormide süstemaatiline loend.
Üheosalised vormid.
Lihtvormid.
Lihtvormid on vormid, kus muusikateos pannakse kokku väikestest selgepiirilistest üksustest. Neid üksusi tähistatakse kas kirjatähtede või eriliste nimetustega (sissejuhatus, ekspositsioon, refrään, repriis, kooda jne)
Arenduslikud vormid.
Arenduslikes vormides on teos vormitud väikestest motiividest, mida on erinevatel viisidel kombineeritud ja töödeldud. Tavaliselt toetub kogu arendus sümmeetrilisele, kaaretaolisele struktuurile.
Tume Universum

Tippkeskus Tume Universum (TK 133, inglise keeles "Centre of Excellence: Dark Side of the Universe" ) uurib tumeainet, tumedat energiat ja gravitatsiooni. Tippkeskuses on ühendatud teoreetiline ja eksperimentaalne füüsika, kosmoloogia ning suure võimsusega arvutused. Põhitäitja on keemilise ja bioloogilise füüsika instituut, partneriteks Tartu ülikooli ja Tartu observatooriumi teadlased. 
Tippkeskust juhib akadeemik Martti Raidal. 
Tippkeskuse tegevust toetab Euroopa Regionaalarengu Fond.
Teadus kolme minutiga

"Teadus kolme minutiga" on kolme minuti pikkuste loengute konkurss, mida korraldab Eesti Teaduste Akadeemia ning toetavad TeaMe+ ja Euroopa Liidu regionaalarengu fond.
Kolmeminutiloengute konkursil osalevad noorteadlased peavad mahutama oma teadustöö kolme minuti pikkusesse esitlusse ning valima selleks formaadi, mis avaks töö sisu ja olulisuse võimalikult laiale sihtrühmale. Konkurss pakub teaduse populariseerimise alase väljakutse doktorantidele ning samas tutvustab neid kui noori teadlasi avalikkusele.
Konkurss sai alguse 2015. aastal, kui "Teadlaste öö" raames toimus Teaduste Akadeemia saalis pidulik galaõhtu.
Konkurss toimus ka 2016. ja 2017. aasta sügisel.
Tropaeum Alpium

Tropaeum Alpium ('Alpide võidumonument' ladina keeles; prantsuse keeles "Trophée des Alpes") ehitati roomlaste poolt keiser Augustusele tema otsustava võidu mälestuseks iidsete hõimude üle, kes Alpe asustasid. Monumendi jäänused asuvad La Turbie vallas (Prantsusmaal), mõni kilomeeter Monaco vürstiriigist (ladina "tropaeum", kreeka "tropaion"). 
Ehitus.
Tropaeum Alpiumi ehitati u 6 eKr keiser Augustuse auks, et tähistada tema otsustavat võitu 45 iidse hõimu üle, kes elasid Alpides. Alpi rahvad võideti sõjalises kampaanias Alpide allutamiseks, mille roomlased viisid läbi 16 ja 7 vahel eKr.
Monumendi ehitamiseks kasutatud kivi pärines algselt Rooma kivimurrust, mis asus umbes 500 meetrit eemal. Selle koha külastajad võivad püstitatud kivist sammaste osadel ikka veel jälgi näha.
Monument, mis on pärast arheoloogilist uurimistööd 20. sajandi alguses osaliselt taastatud, on 35 meetrit kõrge. Arhitekti andmetel ehitati 35 meetri pikkune alus, 12 meetrit kõrge esimene platvorm ja 49 meetrit kõrge 24 sambast rotund koos trooniva Augustuse kujuga.
Raidkiri.
Ühel torni kuvidest, mille Plinius Vanem on ümber kirjutanud, on hõimude nimed. Sealt võib lugeda:
· TRUMPILINI 
· CAMUNNI 
· VENOSTES 
· VENNONETES 
· ISARCI 
· BREUNI 
· GENAUNES 
· FOCUNATES 
· VINDELICI 4 rahvast: 
·· COSUANETES 
·· RUCINATES 
·· LICATES 
·· CATENATES 
· AMBISONTES 
· RUGUSCI 
· SUANETES 
· CALUCONES 
· BRIXENETES 
· LEPONTII 
· UBERI 
· NANTUATES 
· SEDUNI 
· VERAGRI 
· SALASSI 
· ACITAUONES 
· MEDULLI 
· UCENNI 
· CATURIGES 
· BRIGIANI 
· SOGIONTI 
· BRODIONTI 
· NEMALONI 
· EDENATES 
· VESUBIANI 
· VEAMINI 
· GALLITAE 
· TRIULLATI 
· ECDINI 
· VERGUNNI 
· EGUITURI 
· NEMATURI 
· ORATELLI 
· NERUSI 
· VELAUNI 
· SUETRI. 
Hilisem elu.
Algul ei teeninud monument sõjalisi eesmärke ja kindlustused puudusid. See tähistas vaid piiri Itaalia ja Gallia Narbonensise vahel, mis hiljem viidi Vari jõele. Kuid 12. ja 15. sajandi vahel muutus Tropaeum Alpium kindluseks, ja kohalikud ehitasid maju selle müüride ümber. 1705. aastal, kui Savoia ja Prantsusmaa vahel puhkes Hispaania pärilussõja ajal sõda, käskis Louis XIV purustada kõik piirkonna kindlustused, selle kaasa arvatud. Osaliselt purustatud Tropaeum Alpiumist sai siis kivimurd ja selle kive kasutati muu hulgas lähedalasuva Püha Miikaeli kiriku ehitamiseks.
Rooma jäänukid läbiümbruses.
Tropaeum Alpiumi ümbritsev ala on rikas Rooma riigi jäänukite, näiteks kuulsate Rooma teede poolest. Tropaeum Alpium paikneb keiser Augustuse järgi nime saanud Via Iulia Augustal, mis on jätkuks Via Aureliale, ühendades Ventimiglia Cimieziga (Nice'is). Nii mõnigi purskkaev Beausoleil ja Roquebrune-Cap-Martin valla territooriumil arvatakse samuti olevat Rooma ajast.
Aasta liblikas

Aasta liblikas on liblikaliigile antav aunimetus. Aasta liblika valivad mingi maa lepidopteroloogid või entomoloogid, et liigile rohkem tähelepanu võita.
Eesti aasta liblikaks on Eesti Lepidopteroloogide Selts seni valinud:
Siiri Laidla

Siiri Laidla (sünninimi Siiri Part; sündinud 23. septembril 1959 Tartus) on eesti kirjanik. Kirjutab vesteid ja arvamusartikleid Postimehes, Õhtulehes, Maalehes. 
Haridus.
Ta on lõpetanud 1978. aastal Tartu 1. Keskkooli ja 1994. aastal Tartu Ülikooli eesti filoloogia erialal. 
Looming.
Laidla hakkas kirjutama alles 45-aastaselt. Tema esimene raamat ilmus 2006. aastal. 
Laidla lasteraamatutes seguneb päriselu fantaasiamaailmaga, tegelasteks on näiteks Apteegitont, Raamatunõid jt. Ta on kirjutanud ka täiskasvanutele.
Ristiltvõtmine (Michelangelo)

„Ristiltvõtmine“, ka „Pietà Bandini“ või „Pietà dell'Opera del Duomo“, on itaalia kunstniku Michelangelo Buonarroti (1475–1564) teos.
Irene-Maria Lindi

Irene-Maria Lindi (aastatel 1971–1976 Irene-Maria Tehva; 2. november 1943 Tallinn – 22. oktoober 2017) oli eesti pianist ja klaveripedagoog.
Ta õppis klaverit aastatel 1954–1959 Haapsalu Lastemuusikakoolis Alice Kansa juures, muusikateooriat Cyrillus Kreegi juures; seejärel lõpetas ta aastal 1964 Tallinna Muusikakooli Hilja Olmi õpilasena. Aastal 1969 lõpetas ta Tallinna Riikliku Konservatooriumi professor Bruno Luki klassis.
Ta töötas aastast 1969 Tallinna Riiklikus Konservatooriumis üldklaveripedagoogina. Tema õpilasteks olid Lauri Väinmaa, Jaan Õun, Endel Nõgene, Ulrika Kristian, Juhan Tralla, Harry Traksmann, Andrus Haav, Ruth Haav ja Risto Joost.
Isiklikku.
Tema poeg on ettevõtja ja jalgpallitegelane Kuno Tehva. Tema emapoolne vanaema oli muusikapedagoog Alice Kansa, isapoolne vanaisa Nõmme linnapea Johannes Lindemann.
Pietà (Michelangelo)

„Pietà“ () on itaalia kunstniku Michelangelo Buonarroti (1475–1564) teos.
Teos kujutab ristilt maha võetud Jeesust hoidvat leinavat Maarjat.
Vatikani Peetri kirikus asuv Carrara marmorist skulptuur on esimene Michelangelo selleteemalistest teostest.
Ühistöö teenetemärk

Ühistöö teenetemärk oli Vabadussõja järel abiorganisatsiooni Ühistöö välja antud kolmejärguline teenetemärk.
Kujundus.
Teenetemärgil olev punane rist pidi sümboliseerima halastust ja ligimestele abi andmist.
Märki kanti värvilisel rosetil, mis I järgul oli sinine, II ja III valge. Kavalerilt päranduseks saadud märki kanti rosetita.
Laureaadid.
Kokku anti teenetemärk 412 inimesele.
I järgu märk anti ainult 16 inimesele, mis teeb sellest ühe kõige haruldasema Eesti teenetemärgi.
Kovel

Kovel on oblastilise alluvusega linn Ukrainas Volõõnia oblastis.
Kovel on tähtis raudteesõlm.
Asulat on kirjalikes allikates esimest korda mainitud 1310. aastal. Kovel sai Magdeburgi linnaõigused 1518. aastal. 1795. aastal läks Kovel Kolmanda Poola jagamise tagajärjel Venemaa keisririigi võimu alla.
Ukraina 2001. aasta rahvaloenduse andmetel oli Koveli elanikest ukrainlasi 95,42%, venelasi 3,65%, valgevenelasi 0,48%, poolakaid 0,09%, armeenlasi 0,06% ja sakslasi 0,04%.
Mesoameerika

Mesoameerika on Kesk-Ameerika piirkond ja kultuuriareaal, mis ulatub Mehhikost läbi Belize'i, Guatemala, El Salvadori, Hondurase, Nicaragua kuni Costa Rica põhjaosani.
Mesoameerikas tekkisid Kolumbuse-eelsel perioodil mitmed iidsed kultuurid, mille lõid muuhulgas asteegid, maiad, olmeegid ja tolteegid.
Need rahvad rajasid võimsaid linnu ja lõid kunstiteoseid, kuid nad ei tundnud ratast ega kasutanud pronksist või rauast tööriistu. Vaske hakati terariistadena ja õngekonksudena kasutama veidi enne hispaanlaste sissetungi. Kultuurid kestsid koos tõusude ja mõõnadega kuni hispaanlaste vallutuseni 15. ja 16. sajandil.
Herbert Pallon

Herbert Pallon (20. mai/2. mai 1897 Tartu – 2. jaanuar 1988) oli eesti põllumees.
Ta oli Rannu vallavanem, Elva põllumeeste konvendi ja Tartu maavolikogu liige. 
Ta arreteeriti 10. veebruaril 1949 Koogiste külas Rannu vallas, oli vangilaagrites Mordva ANSV-s ja Irkutski oblastis, vabanes 4. oktoobril 1955, asumiselt 1956. 
Tema poeg oli spordiajakirjanik Andres Pallon (1939–1980).
August Tõruvere

August Tõruvere (15/27. august 1888 Alatskivi vald, Tartumaa – surma aeg ja koht teadmata) oli eesti põllumees.
Ta oli Alatskivi vallavanem, Alatskivi põllumeeste konvendi, Omavalitsuste esinduskogude poolt valitud esindajate kogu ja Tartu maavolikogu liige. 
Arreteeriti NKVD poolt 15. detsembril 1944 Savimetsa külas Alatskivi vallas, oli Karaganda oblastis, vabanes asumiselt 5. märtsil 1955.
Gastroenteriit

Gastroenteriit on mittespetsiifiline termin, mida kasutatakse seedeelundkonna mitmesuguste haiguslike seisundite kirjeldamisel. Üldjuhul mõeldakse gastroenteriidi all ägedat soolenakkust ehk seedekulgla põletikulist protsessi, mis mõjutab peamiselt mao ja peensoole limaskesta.
Gastroenteriidi rahvapärased nimetused on kõhugripp, kõhuviirus ja talvine oksendustõbi.
Sümptomid ja haigusnähtude kestus.
Sümptomite hulka kuuluvad kõhulahtisus, oksendamine ja kõhuvalu. Samuti võib esineda palavik, nõrkusetunne ja vedelikupuudus. Haigusnähud kestavad üldjuhul 24–60 tundi ning tavaliselt tervenevad inimesed täielikult ja ilma järelmõjuta. Imikule võib see haigus eluohtlik olla, sest oksendamise ja kõhulahtisuse tagajärjel tekib kiiresti vedeliku ning mineraalainete puudus ja lapsed on selles suhtes oluliselt tundlikumad kui täiskasvanud.
Tekkepõhjused.
Gastroenteriit võib tekkida viiruste, bakterite, parasiitide ja seene põhjustatud infektsioonidest. Kõige sagedasemateks gastroenteriidi tekitajateks on viirused. Lastel põhjustab raskeid haigusjuhtumeid kõige sagedamini rotaviirus. Täiskasvanute puhul on tavalised tekitajad noroviirus ja kampülobakter. Soolenakkuse võib saada pesemata või kuumutamata toidu söömisel, saastunud vee joomisel või tiheda kontakti kaudu juba nakatunud isikuga.
Ennetamine ja ravi.
Ennetuse hulka kuulub eelkõige käte korralik pesemine seebiga enne söömist ja pärast tualetis käimist. Oluline on vältida mustade kätega näopiirkonna puudutamist. Ennetusmeetodite hulka kuuluvad ka puhta joogivee tarbimine ja prügi õigeaegne väljaviimine. Laste puhul on soovituslik rotaviiruse vaktsiini kasutamine.
Spetsiifilist ravimit kõhugripi vastu ei ole. Haigusperioodil on oluline piisaval hulgal vedeliku tarbimine, milleks sobib kõige paremini gaseerimata mineraalvesi või taimetee. Rinnaga toitvatel emadel soovitatakse rinnaga toitmist jätkata. Tõsiste juhtude korral võib osutuda vajalikuks intravenoossete vedelike kasutamine. Vedelikke võib anda ka nasogastrilise toru abil. Lastele soovitatakse anda tsingipreparaate. Antibiootikume ei ole üldjuhul vaja manustada.
Evert von Rentelen

Evert von Rentelen oli Tallinna raehärra.
Tema sündis Lübeckis, tema vanemad olid Lübecki raehärra Evert von Rentelen (surnud 1520) ja Anneke Pawest. Ta asus Tallinna, sai 1514 Mustpeade vennaskonna liikmeks ja oli 1525–1533 raehärra. Abiellus bürgermeistri tütre Elsabe Pepersackiga. Päris 1529. aastal Pepersacki maja Munga tänaval ja omandas ka Viru tänaval ühe maja, mis jäi tema perekonnale kuni 1723. aastani.